Source: https://www.zakonypreludi.sk/zz/2007-499
Timestamp: 2020-08-04 02:37:03+00:00
Document Index: 6410879

Matched Legal Cases: ['§ 1', '§ 2', '§ 3', '§ 4', '§ 1', '§ 3', '§ 3', '§ 26', '§ 48']

499/2007 Z. z. Vyhláška Ministerstva dopravy, pôšt a telekomunikácií Slovenskej republiky o zdravotnej, zmyslovej a... | Aktuálne znenie
Vyhláška č. 499/2007 Z. z.Vyhláška Ministerstva dopravy, pôšt a telekomunikácií Slovenskej republiky o zdravotnej, zmyslovej a psychologickej spôsobilosti osôb pri prevádzkovaní dráhy a prevádzkovaní dopravy na dráhe
Čiastka 211/2007
Platnosť od 09.11.2007 do31.12.2009
Účinnosť od 15.11.2007 do31.12.2009
§ 1 - Posudzovanie zdravotnej spôsobilosti
§ 2 - Rozsah posudzovania zdravotnej spôsobilosti
§ 3 - Druhy lekárskych preventívnych prehliadok a psychologických vyšetrení
§ 4 - Postup pri lekárskej preventívnej prehliadke a psychologickom vyšetrení
Aktuálne znenie 15.11.2007 - 31.12.2009
(1) Posudzovanie zdravotnej, zmyslovej a psychologickej spôsobilosti (ďalej len „zdravotná spôsobilosť“) sa vzťahuje na osoby, ktoré vykonávajú pracovné činnosti, ktorými sa zabezpečuje a obsluhuje dráha a organizuje doprava na dráhe alebo sa vykonávajú činnosti, ktorých predmetom je preprava osôb, zvierat a vecí.
(2) Zdravotnú spôsobilosť osôb posudzuje pracovná zdravotná služba.1)
(3) Posudzujúci lekár pracovnej zdravotnej služby s príslušnou špecializáciou2) a posudzujúci psychológ s certifikátom na certifikovanú pracovnú činnosť dopravná psychológia posudzujú zdravotnú spôsobilosť osôb lekárskou preventívnou prehliadkou a psychologickým vyšetrením.
(1) Lekárskou preventívnou prehliadkou a psychologickým vyšetrením sa zisťuje zdravotná spôsobilosť posudzovanej osoby v rozsahu
a) na železničnej dráhe podľa prílohy č. 1 a podľa požiadaviek na posudzovanie zmyslovej spôsobilosti v rozsahu podľa prílohy č. 2 a v súlade s kontraindikáciami uvedenými v prílohe č. 3,
b) na električkovej dráhe, trolejbusovej dráhe, lanovej dráhe a na špeciálnej dráhe podľa prílohy č. 4 a v súlade s kontraindikáciami uvedenými v prílohe č. 5.
(2) Pracovné činnosti na železničnej dráhe sa podľa požiadaviek na posudzovanie zmyslovej spôsobilosti podľa odseku 1 písm. a) zaraďujú do zmyslových skupín 1 až 4, ktoré sú uvedené v prílohe č. 2.
(3) Psychologickým vyšetrením sa zisťuje, či má posudzovaná osoba poznávacie, kognitívne, psychomotorické, behaviorálne a osobnostné schopnosti vykonávať pracovnú činnosť bezpečne a podľa požiadaviek a kontraindikácií pre posudzovanie psychologickej spôsobilosti v rozsahu podľa prílohy č. 6.
a) vstupná lekárska prehliadka, ktorá sa vykonáva u osôb pred uzatvorením pracovnoprávneho vzťahu a pri zmene pracovného zaradenia, ktoré vyžaduje vyššie požiadavky na zdravotnú spôsobilosť,
b) periodická lekárska prehliadka, ktorá sa vykonáva u osôb
1. 1. vo veku do 50 rokov pri zmyslovej skupine 1 a 2 raz za 3 roky,
1. 2. vo veku do 50 rokov pri zmyslovej skupine 3 a 4 raz za 5 rokov,
1. 3. vo veku nad 50 rokov pri zmyslovej skupine 1 a 2 raz za 2 roky,
1. 4. vo veku nad 50 rokov pri zmyslovej skupine 3 a 4 raz za 3 roky,
1. 5. vo veku nad 60 rokov pri všetkých zmyslových skupinách raz za rok,
2. na električkovej dráhe, trolejbusovej dráhe, lanovej dráhe a špeciálnej dráhe
2. 1. vo veku do 50 rokov raz za 2 roky,
2. 2. vo veku nad 50 rokov raz za rok,
c) mimoriadna lekárska prehliadka, ktorá sa vykonáva
1. po priamej účasti na nehode,3)
2. na železničnej dráhe pred nástupom do práce po jej prerušení trvajúcom dlhšie ako 30 kalendárnych dní z dôvodu dočasnej pracovnej neschopnosti u osôb zaradených do zmyslovej skupiny 1,
3. pri podozrení z poklesu zdravotnej spôsobilosti na vykonávanú pracovnú činnosť na návrh zamestnávateľa alebo posudzujúceho lekára,
d) výstupná lekárska prehliadka, ktorá sa vykonáva pri skončení pracovnoprávneho vzťahu,
e) mimoriadne psychologické vyšetrenie sa poskytne osobe podľa § 1, ktorá počas pracovnej činnosti je ovplyvnená nehodou,3) ktorá spôsobila smrť alebo ujmu na zdraví; zamestnávateľ jej poskytne odbornú psychologickú starostlivosť.
(1) Lekárska preventívna prehliadka sa vykoná na žiadosť zamestnávateľa. O výsledku lekárskej preventívnej prehliadky vydáva posudzujúci lekár lekársky posudok o zdravotnej spôsobilosti na výkon práce na železničnej dráhe na tlačive, ktorého vzor je uvedený v prílohe č. 7 a na výkon práce na električkovej dráhe, trolejbusovej dráhe, lanovej dráhe a na špeciálnej dráhe na tlačive, ktorého vzor je uvedený v prílohe č. 8. Posudzujúci lekár oboznámi posudzovanú osobu s výsledkom lekárskej preventívnej prehliadky.
(2) Psychologické vyšetrenie sa vykonáva na základe žiadosti zamestnávateľa. O výsledku psychologického vyšetrenia vydá posudzujúci psychológ posudok o psychologickej spôsobilosti na tlačive, ktorého vzor je uvedený v prílohe č. 9.
(3) Psychologické vyšetrenie podľa odseku 2 sa nevykoná u osôb zaradených do zmyslovej skupiny 3 a 4.
(4) Ak vodič električky alebo vodič trolejbusu spĺňa požiadavky na vedenie električky alebo trolejbusu len s korekčnými okuliarmi, posudzujúci lekár to uvedie v lekárskom posudku.
1. pri vstupnej lekárskej prehliadke je súčasťou vyšetrenia
2. pri periodickej lekárskej prehliadke,
3. pri výstupnej lekárskej prehliadke sa uvedené vyšetrenia vykonajú vtedy, ak neboli realizované v posledných 6 mesiacoch,
d) vyšetrenie zmyslových orgánov,
e) gynekologické vyšetrenie u žien,
f) röntgen hrudníka
2. pri periodickej lekárskej prehliadke nad 40 rokov veku a podľa rozhodnutia posudzujúceho lekára.
a) kľudové elektrokardiografické vyšetrenie posudzovanej osoby zaradenej do zmyslovej skupiny 1 až 4
2. pri všetkých lekárskych preventívnych prehliadkach nad 30 rokov veku posudzovanej osoby,
b) elektroencefalografické vyšetrenie, ako súčasť neurologického vyšetrenia sa vykoná
1. u posudzovanej osoby zaradenej do zmyslovej skupiny 1 alebo 2,
2. pri vstupnej lekárskej prehliadke alebo pred začatím výcviku na vybranú činnosť,
3. pri mimoriadnej prehliadke podľa § 3 písm. c) po prekonanom úraze hlavy alebo neurologickom ochorení podľa rozhodnutia posudzujúceho lekára,
1. pri vstupnej lekárskej prehliadke u posudzovanej osoby zaradenej do zmyslovej skupiny 1 až 3,
d) audiometrické vyšetrenie ako súčasť otorinolaryngologického vyšetrenia sa ďalej vykoná
1. pri vstupnej a periodickej lekárskej prehliadke u posudzovanej osoby zaradenej do zmyslovej skupiny 1 až 3,
3. u elektromontérov trakčného vedenia a u osôb pracujúcich vo výškach nad 5 m sa vyšetrí zorné pole, binokulárne a hĺbkové videnie,
4. vyšetrenie vnútroočného tlaku sa vykoná pri vstupnej lekárskej a periodickej lekárskej prehliadke u posudzovanej osoby zaradenej do zmyslovej skupiny 1 až 3 a pri zmyslovej skupine 4 vo veku nad 40 rokov,
f) psychiatrické vyšetrenie ako súčasť vstupnej prehliadky sa vykoná, ak je v anamnéze predchádzajúca psychiatrická liečba, častá medikácia psychofarmák, akékoľvek prejavy sociálnej maladaptácie; psychiatrické vyšetrenie v rámci periodickej lekárskej prehliadky sa vykoná, ak to vyžaduje zdravotný stav alebo na návrh lekára.
3. Na hodnotenie zdravotnej spôsobilosti sa môžu použiť závery vyšetrení, ktoré sú k dispozícii v zdravotnej dokumentácii, ako aj závery odborných lekárskych vyšetrení a tiež výsledky laboratórnych vyšetrení lekára, ktorý vykonal preventívnu lekársku prehliadku ako prvý, ktorý má podľa prílohy č. 2 k zákonu č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov povinnosť poskytnúť tieto výsledky ďalšiemu lekárovi.
4. Ak posudzujúci lekár povolí posudzovanej osobe, ktorá vykonáva činnosti zaradené do zmyslovej skupiny 1 až 3, pri práci používať korekčné okuliare alebo kontaktné šošovky, okrem činností, pri ktorých posudzovaná osoba vykonáva posunovačské práce, práce na montáži, údržbe a oprave trakčného vedenia, ako aj posudzovaná osoba, ktorá pracuje vo výške nad 5 m, posudzovaná osoba musí tieto okuliare alebo kontaktné šošovky používať a mať pri sebe aj náhradné okuliare. Posudzujúci lekár uvedie túto skutočnosť v lekárskom posudku o zdravotnej spôsobilosti na výkon práce.
5. Ak posudzujúci lekár povolí posudzovanej osobe, ktorá vykonáva činnosti zaradené do zmyslovej skupiny 4, používanie načúvacieho prístroja, uvedie túto skutočnosť v lekárskom posudku o zdravotnej spôsobilosti. Pri činnostiach zaradených do zmyslovej skupiny 1 až 3 je používanie načúvacích prístrojov zakázané.
6. Minimálny rozsah posudzovania psychologickej spôsobilosti
a) minimálny rozsah vstupného psychologického vyšetrenia
1. zhodnotenie aktuálneho stavu posudzovanej osoby pred začiatkom psychologického vyšetrenia a oboznámenie posudzovanej osoby s účelom a priebehom tohto vyšetrenia,
2. analýza anamnestických údajov,
3. pozorovanie počas psychologického vyšetrenia,
4. diagnostika psychických procesov, funkcií, schopností,
5. diagnostika osobnostných vlastností, odolnosti voči psychickej záťaži, motivácia,
6. dlhodobé pozorovanie v prirodzených pracovných podmienkach,
7. komplexný rozbor, analýza a interpretácia výsledkov psychologického vyšetrenia,
8. predikcia úspešnosti vo vzťahu ku kritériám na výkon požadovanej pracovnej činnosti,
b) psychologické vyšetrenie u vybraných činností, ak sa má zhodnotiť, či posudzovaná osoba netrpí psychickou poruchou, najmä v oblasti reakčnej pohotovosti, pozornosti, psychomotorického tempa alebo akéhokoľvek relevantného faktora osobnosti (úroveň emocionálnej stability, predvídania dôsledkov svojho správania, zodpovednosti a sebadisciplíny), ktoré by predstavovali prekážku pre bezpečný výkon činností.
1. Do zmyslovej skupiny 1 sa zaraďujú pracovné činnosti, pri ktorých výkone osoby riadia hnacie dráhové vozidlá na koľajach.
2. Do zmyslovej skupiny 2 sa zaraďujú pracovné činnosti, pri ktorých výkone osoby priamo riadia alebo kontrolujú dopravnú službu, pripravujú (zabezpečujú) vlakovú cestu, zúčastňujú sa posunu alebo sa inak bezprostredne podieľajú na doprave alebo na pohybe dráhového vozidla, ďalej osoba, ktorá vykonáva priamy dozor na pracovné činnosti, pre ktoré je predpísaná zmyslová skupina 1 alebo 2, a tie osoby, ktoré pri výkone svojej pracovnej činnosti na zaistenie bezpečnosti a ochrany zdravia pri práci potrebujú správny farbocit. Osoba, ktorá vykonáva práce pri posune dráhového vozidla, musí mať zmyslovú skupinu 2 bez korekčných okuliarov alebo kontaktných šošoviek. Osoba, ktorá sa pri výkone práce musí riadiť znakmi hlavných návestidiel, tieto obsluhuje alebo ich udržuje, musí spĺňať požiadavky zmyslovej skupiny 2.
4. Do zmyslovej skupiny 4 sa zaraďujú pracovné činnosti, pri ktorých výkone osoba nemá priamy vplyv na riadenie dopravy a v priestore koľajiska a trate sa pohybuje pod dozorom alebo pracuje pod dozorom.
b) následné stavy reziduálneho orgánového postihnutia ak obmedzujú telesnú alebo duševnú výkonnosť a ak vedú preukázateľné k zmene pracovnej výkonnosti,
d) TBC – do dvoch rokov po ukončení liečby,
e) vírusové hepatitídy, infekčná mononukleóza: najmenej do 1 roku od začiatku ochorenia, do úplnej úpravy všetkých klinických a laboratórnych nálezov,
a) všetky formy zhubných nádorov,
b) pri nezhubných nádoroch tie, ktoré veľkosťou alebo lokalizáciou vyvolávajú poruchy funkcie orgánov alebo sťažujú telesný pohyb – do ich odstránenia,
c) prekancerózy.
3. Choroby žliaz s vnútornou sekréciou, poruchy výživy, látkovej premeny a poruchy imunity
a) ktoré vyžadujú sústavnú kontrolu a liečbu alebo ktoré spôsobili poruchy vývoja s obmedzením telesnej alebo duševnej výkonnosti,
b) všetky poruchy metabolizmu glycidov (diabetes mellitus, porucha glukózovej tolerancie, renálna glykozúria). Pri pozitívnej rodinnej anamnéze na diabetes mellitus vykonať glukózotolerančný test,
4. Choroby krvi a krvotvorných orgánov, ktoré vyžadujú sústavnú liečbu a preukázateľne obmedzujú pracovnú výkonnosť.
5. Choroby duševné a poruchy správania
b) zníženie rozumových schopností (oligofrénia, demencia),
c) závislosť od alkoholu alebo iných návykových látok,
d) neurózy, najmä s orgánovými prejavmi, ktoré preukázateľne obmedzujú pracovnú výkonnosť,
e) psychopatie – poruchy osobnosti nestabilizované, narušujúce spoločenskú adaptáciu.
a) chronické formy alebo následné stavy po ochoreniach CNS so závažnou a trvalou poruchou funkcie CNS (záchvaty kŕčov, poruchy vedomia, rovnováhy alebo parentické stavy),
b) epilepsia všetkých foriem vrátane izolovanej bioelektrickej aktivity bez ohľadu na frekvenciu záchvatov a všetky záchvatovité ochorenia vrátane migrény,
b) stavy pol roka po chirugickej liečbe chorôb ucha s pretrvávajúcou väčšou nedoslýchavosťou ako povoľujú kritériá na zaradenia do jednotlivých zmyslových skupín, a so závratom.
d) zápalové a degeneratívne ochorenia cievnatky a sietnice,
e) ochorenia šošovky, sklovca,
f) glaukóm,
g) ochorenia zrakového nervu,
a) všetky stavy po prekonanej reumatickej horúčke, ak sú prítomné známky aktivity procesu alebo chlopňového postihnutia,
c) stavy po ochorení srdcového svalu alebo osrdcovníka pri akejkoľvek poruche funkcie (ak si vyžadujú sústavnú liečbu a dispenzárnu starostlivosť),
d) arteriálna esenciálna hypertenzia v II. a III. štádiu, v I. štádiu vtedy, ak je tendencia fixácie hypertenzie, ak je nevyhnutná medikamentózna liečba a ak ide o pracovnú činnosť s nepravidelným pracovným časom, prácou v noci a prácou vyžadujúcou značné psychické vypätie,
f) ischemická choroba srdca vo všetkých klinických formách, ischemická choroba dolných končatín vo všetkých štádiách. U uchádzačov nad 40 rokov veku s rizikovými faktormi (pozitívna rodinná anamnéza, fajčenie, obezita, porucha metabolizmu lipidov, sklon k hypertenzii) je potrebné interné vyšetrenie,
h) Raynaudova choroba a Bürgerova choroba,
i) trombózy, embólie, posttrombotický syndróm dolných končatín,
a) chronické choroby nosa a prinosových dutín trvale obmedzujúce dýchanie cez nosovú dutinu. Stavy pol roka po chirurgickej liečbe nosa a prinosových dutín s pretrvávajúcou poruchou ventilačnej funkcie nosa. Trvalé zmeny hlasového orgánu obmedzujúce komunikáciu a respiráciu,
b) chronické a astmatoidné bronchitídy a astma,
a) závažné ochorenia orgánov ústnej dutiny znemožňujúce príjem potravy alebo inak narušujúce funkciu orgánov ústnej dutiny,
b) ochorenia pažeráka narušujúce jeho správnu funkciu,
c) vredová choroba žalúdka a dvanástnika (pri vredovej chorobe dvanástnika okrem stabilizovanej formy s remisiou dlhšou ako 3 roky),
e) brušné prietrže vyvolávajúce poruchy funkcie alebo znemožňujúce pracovný výkon do operatívneho odstránenia, vzhľadom na budúcu fyzickú záťaž,
f) chronické zápalové ochorenia tenkého čreva, hrubého čreva a konečníka,
g) chronický zápal, toxické poškodenie a cirhóza pečene akejkoľvek formy a štádia,
i) chronický zápal pankreasu,
j) iné ochorenia tráviacej trubice, pobrušnice, pečene, žlčníka, žlčových ciest a pankreasu narušujúce správnu funkciu, vyžadujúce sústavnú kontrolu stavu a liečbu a obmedzujúce výkon zamestnania.
12. Choroby kože a podkožného väziva
a) dermatitídy alebo ekzémy, rozsiahle, chronické alebo recidivujúce formy vzdorujúce liečbe, postihujúce najmä exponované miesta tváre alebo horných končatín alebo vedúce k závažnému postihnutiu funkcie pohybového aparátu,
b) choroby kožných adnex.
a) reumatoidná artritída a jej varianty, systémové choroby spojiva, všetky štádiá a ostatné formy séronegatívnych artritíd a spondylartritíd,
b) ostatné zápalové alebo degeneratívne reumatické choroby s postihnutím zhybov a chrbtice, mimokĺbové reumatizmy a nereumatické choroby, ktoré pre bolesť a zníženú hybnosť obmedzujú výkon pracovnej činnosti,
e) recidivujúce vertebrogénne ťažkosti.
b) chronický zápal obličiek akejkoľvek formy a štádia,
d) recidivujúce alebo chronické zápaly močových ciest a mužských pohlavných orgánov,
e) ochorenia ženských pohlavných orgánov vyžadujúce sústavnú starostlivosť a liečbu,
f) klimakterický syndróm s vazomotorickými prejavmi a psychickými poruchami.
c) stavy po poraneniach, otravách a iných následkoch vonkajších príčin, ak nedošlo k zahojeniu a stav sa nedá považovať za vyliečený,
c) hematologický a biochemický skríning.
2. Pre zdravotnú spôsobilosť posudzovanej osoby oprávnenú viesť električku alebo trolejbus sa pri vstupných lekárskych prehliadkach vyžaduje
a) minimálna telesná výška 160 cm. U posudzovanej osoby viesť električku alebo trolejbus sa výnimka z minimálnej telesnej výšky nepovoľuje,
b) ostrosť zraku 6/6 (5/5) s korekciou obojstranne. Povolená je ostrosť zraku 6/9 (5/7,5) s korekciou každým okom osobitne za predpokladu, že binokulárne videnie dosiahne ostrosť zraku 6/6 (5/5). U krátkozrakých je povolená korekcia maximálne 4 D, u ďalekozrakých maximálne 4 D. Jednookosť nie je povolená.
c) farbocit vyšetrovať pomocou tabuliek na vyšetrenie farbocitu.
e) adaptácia na svetlo a tmu: nevyšetruje sa, iba sa anamnesticky zisťuje možnosť šeroslepoty. Pri podozrení šeroslepoty sa vyžiada odborné očné vyšetrenie,
f) sluch: vyžaduje sa členený šepot každým uchom zo vzdialenosti 2 metre. Ak je na jednom uchu sluch horší, vyžaduje sa členený šepot na lepšie počujúcom uchu zo vzdialenosti 3 metre. Ak je zistená hodnota sluchu nižšia ako požadovaná hodnota, vyžaduje sa odborné ušné vyšetrenie.
a) ostrosť zraku 6/9 (5/7,5) s korekciou obojstranne. Povolená je ostrosť zraku 6/12 (5/10) s korekciou každým okom osobitne za predpokladu, že binokulárne videnie dosiahne ostrosť zraku najmenej 6/9 (5/7,5). U krátkozrakých je povolená korekcia najviac 6 D, u ďalekozrakých najviac 6 D. Jednookosť nie je povolená. Pri zistení nižšej ostrosti zraku ako požadovanej sa vyžaduje odborné očné vyšetrenie,
b) sluch: vyžaduje sa členený šepot každým uchom zo vzdialenosti 1 meter. Ak je na jednom uchu sluch horší, vyžaduje sa členený šepot na lepšie počujúcom uchu zo vzdialenosti 2 metre. Ak je zistená hodnota sluchu nižšia ako požadovaná hodnota, treba vyžiadať odborné ušné vyšetrenie,
c) na posudzovanie farbocitu, zorného poľa a adaptácie na svetlo a tmu sa uplatnia požiadavky uvedené v 2. bode písm. c) až e).
5. Psychologické vyšetrenie u vybraných činností je potrebné, ak sa má zhodnotiť, či posudzovaná osoba netrpí psychickou poruchou, najmä v oblasti reakčnej pohotovosti, pozornosti, psychomotorického tempa alebo akéhokoľvek relevantného faktora osobnosti (úroveň emocionálnej stability, predvídania dôsledkov svojho správania, zodpovednosti a sebadisciplíny), ktoré by predstavovali prekážku pre bezpečný výkon činností.
6. Ustanovenia 1. až 6. bodu sa vzťahujú na osoby, ktoré vykonávajú pracovné činnosti, ktorými sa zabezpečuje a obsluhuje lanová dráha a špeciálna dráha a organizuje sa doprava na týchto dráhach.
a) duševné choroby a poruchy: schizofrénia, cyklofrénia, manicko-depresívna psychóza, mentálna retardácia, porucha senzomotorickej koordinácie, poruchy emocionality v zmysle nevyváženosti a nezdržanlivosti, trvalé psychické zmeny na podklade somatických ochorení, involučné psychózy, trvalé psychické zmeny po chronických otravách.
b) záchvatové stavy a zvýšená pohotovosť na ich vznik – pri zistení uvedených ochorení alebo pri vzniku podozrenia na tieto stavy musí sa vyžiadať odborné neurologické vyšetrenie vrátane encefalografického,
d) závislosť od alkoholu a návykových látok,
e) choroby alebo stavy po zranení periférnych nervov s trvalými poruchami pohybu, citlivosti alebo s trofickými zmenami v takom rozsahu, že zabraňujú bezpečnému vedeniu motorového vozidla,
f) cukrovka (diabetes mellitus) – pri zistení cukrovky treba vyžiadať posudok lekára diabetologickej ambulancie. Posudzujúci lekár zhodnotí zdravotný stav podľa nálezu lekára diabetologickej ambulancie. Pravidelné kontrolné lekárske prehliadky treba vykonať najmenej raz ročne,
g) ťažšie ochorenia srdca a ciev obmedzujúce bezpečné vedenie vozidla: akútne prejavy nestabilnej ischemickej srdcovej choroby (angina pectoris, intermediárny koronárny syndróm, infarkt myokardu a komplikované stavy po srdcovom infarkte), arteriálna esenciálna hypertenzia v III. štádiu, obliterujúce endarteritídy, poruchy srdcového rytmu, ktoré vedú k synkopám,
h) ostatné endokrinologické ochorenia v ťažších formách: tyreotoxikóza najmä s psychickými zmenami choroby hypofýzy, nadobličiek a prištítnych teliesok v ťažších formách,
j) obmedzená pohybová funkcia končatín znemožňujúca bezpečné vedenie motorového vozidla: následkom ochorenia, telesnej chyby, zranenia, amputácie alebo operácie, choroby svalov a periférnych nervov v ťažkých formách. Patria sem aj hyperkinézy (dyskinetický syndróm) a spasticita v ťažších formách,
n) ťažšie gynekologické ochorenia, ťažšie formy dysmenorey, ťažká forma prolapsu maternice,
1. Požiadavky a úroveň psychologických schopností, ktoré sú potrebné na bezpečný výkon každej pracovnej činnosti
a) poznávacie – pozornosť a koncentrácia, pamäť, schopnosť vnímania, usudzovanie, komunikácia,
b) psychomotorika – rýchlosť reakcie, koordinácia pohybov,
c) správanie a osobnosť – emocionálne sebaovládanie, spoľahlivosť v konaní, nezávislosť, svedomitosť.
2. Minimálne kritériá sa rozširujú podľa druhu vyšetrenia uvedeného v § 3.
3. Kontraindiáciou pre prijatie osôb na výkon pracovnej činnosti je nesplnenie noriem v úrovni priemeru pre konkrétnu pracovnú činnosť.
1) § 26 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení zákona č. 309/2007 Z. z.
2) Vyhláška Ministerstva zdravotníctva Slovenskej republiky č. 458/2006 Z. z. o podrobnostiach o rozsahu a náplni výkonu pracovnej zdravotnej služby, o zložení tímu odborníkov, ktorí ju vykonávajú a o požiadavkách na ich odbornú spôsobilosť.
3) § 48 zákona Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov.